Beseni la Columbia (kwa Kiingereza: Columbia Plateau au Columbia Basin) ni eneo maalum la kijiolojia na kijiografia kaskazini-magharibi mwa Marekani, likiwa katika majimbo ya Marekani ya Washington, Oregon, na Idaho. Ni eneo kubwa lililotokana na mkondo wa mwamba wa gumawesi (basalt) ulioenea kati ya milima ya Cascades na Milima ya Rocky Mountains katika kipindi cha milipuko ya volkeno iliyopandisha magma kutoka koti la Dunia ambayo iliganda kwenye uso wa ardhi. Mto Columbia unatiririka katika eneo hilo. Takriban miaka milioni 16 hadi 5 iliyopita volkeno zilimwaga kutoka chini kiasi kikubwa cha lava kilichoenea katika kilomita za mraba 160,000 na kuganda kwa unene wa kilomita 1.8. Wakati mwamba kiowevu ulipanda juu, uso wa ardhi ulishuka polepole katika nafasi iliyotokea chini yake. Kwa njia hiyo lilitokea beseni la mto Columbia lenye miinuko kati ya mita 60 hadi 1,500 juu ya u.b. Tabianchi ni nusu yabisi na uoto asilia ni hasa vichaka na nyasi . Miji ya jimbo la Washington katika Beseni la Colombia ni pamoja na: Davenport Reardan Kennewick Moses Lake Pasco Pullman Richland Spokane Walla Walla Yakima Goldendale Deer Park Miji ya Jimbo la Oregon katika Beseni la Columbia ni pamoja na: Hermiston Hood River Pendleton The Dalles Milton-Freewater Description: Columbia Plateau Columbia River Basalt.